Hoekom wil mense nie in die gemeente betrokke raak nie? - www.bybelkennis.co.za
by Coen Slabber · Published 20/10/2014 · Updated 19/10/2014
If a man is drunk on wine, you'll throw him out. But if he is drunk on money, you'll make him a deacon – Os Guinness
Hoekom sit meeste lidmate in die kerkbanke as toeskouers? Hoekom wil hulle nie êrens betrokke raak nie? Daar is veral vier redes hiervoor:
Daar is niks wat ek kan doen nie
Mense fokus dikwels op hulle beperkings. Hulle sien begaafde musikante wat die sang lei; hulle sien uitstaande leermeesters wat die kinderbedining lei; … Ons moet duidelik aan potensiële vrywilligers kommunikeer dat opleiding beskikbaar is en dat hulle slegs geplaas word waar hulle Godgegewe gawes gebruik kan word.
Ek het 'n vorm ingevul waarin ek my belangstellings genoem het, maar niks het gebeur nie
Gemeente kollekteer dikwels inligting van lidmate en dan gebeur … niks nie.Ons kan nie net vorms van potensiële vrywilligers liasseer nie. Daar moet 'n duidelike sisteem wees wat aandui hoe hierdie inligting gebruik moet word.
Die vorige keer was ek so gefrustreer dat ek nooit weer hulp sal aanbied nie
Mense onttrek nie sommer van iets wat hulle geniet en wat vir hulle waarde het nie. Hulle onttrek omdat hulle rol swak gedefinieer was, of omdat daar geen hulpbronne of opleiding of gesag was nie. Daar moet 'n beskrywing van rolle wees sowel as opleiding, ondersteuning en evaluering. Vrywilligers moet in staat gestel word om te slaag.
Almal het dieselfde hoeveelheid tyd. Die probleem is dat die lidmaat nie die belang van die geleentheid insien nie. Daarom glo hy dit is tydmors om tyd daaraan te spandeer. Mense maak tyd vir dit waaraan hulle waarde heg. Help vrywilligers om daardie plekkie wat hulle passie en gawes pas, te kry.